stanford-oval/wikipedia huggingface dataset:
שרי ג'ונס
פרסים ומועמדויות

| שנה | פרויקט מועמד | פרס | קטגוריה | תוצאה | הערות שוליים |
| --- | --- | --- | --- | --- | --- |
| 1991 | מדינתינו הטובה | פרס טוני | הביצוע הטוב ביותר על ידי שחקנית ראשית במחזה | מועמדות |  |
| 1992 | ואלס בולטימור | פרס אובי | הופעה יוצאת מהכלל | זכייה |  |
| 1995 | היורשת | פרס טוני | הביצוע הטוב ביותר על ידי שחקנית ראשית במחזה | זכייה |  |
| 1995 | היורשת | פרס דרמה דסק | שחקנית יוצאת מהכלל במחזה | זכייה |  |
| 2000 | A Moon for the Misbegotten | פרס טוני | הביצוע הטוב ביותר על ידי שחקנית ראשית במחזה | מועמדות |  |
| 2004 | פרס התקשורת של הליגה ההומו-לסבית נגד השמצה | פרס התקשורת של הליגה ההומו-לסבית נגד השמצה | פרס ויטו רוסו | זכייה |  |
| 2005 | ספק: משל | פרס אובי | הופעה יוצאת מהכלל | זכייה |  |
| 2005 | ספק: משל | פרס טוני | הביצוע הטוב ביותר על ידי שחקנית ראשית במחזה | זכייה |  |
| 2005 | ספק: משל | פרס דרמה דסק | שחקנית יוצאת מהכלל במחזה | זכייה |  |
| 2006 | Faith Healer | פרס דרמה דסק | שחקנית יוצאת מהכלל במחזה | מועמדות |  |
| 2009 | 24 | פרס אמי לבידור בפריים טיים | שחקנית משנה יוצאת מהכלל בסדרת דרמה | זכייה |  |
| 2014 | ביבר הזכוכית | פרס טוני | הביצוע הטוב ביותר על ידי שחקנית ראשית במחזה | מועמדות |  |
| 2014 | ביבר הזכוכית | פרס מעגל המבקרים החיצוני | שחקנית יוצאת מהכלל במחזה | זכייה |  |
| 2015 | טרנספרנט | פרס גילדת שחקני המסך | אנסמבל השחקנים הטוב ביותר בסדרה קומית | מועמדות |  |
| 2016 | טרנספרנט | פרס איגוד מבקרי הקולנוע האמריקאי | השחקן האורח הטוב ביותר בסדרת קומדיה | מועמדות |  |
| 2017 | ביבר הזכוכית | פרס אוליבייה | השחקנית הטובה ביותר | מועמדות |  |
| 2018 | סיפורה של שפחה | פרס אמי לבידור בפריים טיים | שחקנית אורחת יוצאת מהכלל בסדרת דרמה | מועמדות |  |
| 2019 | סיפורה של שפחה | פרס אמי לבידור בפריים טיים | שחקנית אורחת יוצאת מהכלל בסדרת דרמה | זכייה |  |
| 2020 | יורשים | פרס אמי לבידור בפריים טיים | שחקנית אורחת יוצאת מהכלל בסדרת דרמה | זכייה |  |
| 2023 | יורשים | פרס אמי לבידור בפריים טיים | שחקנית אורחת יוצאת מהכלל בסדרת דרמה | מועמדות |  |
מערך קציני המורשת

| --- | --- |

סמל היחידה 2022
 פרטים
 מדינה:  ישראל ישראל
 שיוך:   צה"ל
 פיקוד
 יחידת אם:   חיל החינוך
 דרגת המפקד:   רב-סרן
מערך קציני המורשת היא יחידה בחיל החינוך של צה"ל.
היסטוריה

ב-15 במאי 1941 הוקם הפלמ"ח לבקשתו של שלטון המנדט הבריטי כדי להשתתף במאמץ המלחמתי כנגד כוחות גרמניה הנאצית אשר פלשו לצפון אפריקה והיו בדרכם למצרים.
בקרב אל-עלמיין הראשון בלמו כוחות הצבא הבריטי את כוחות צבא גרמניה, ללא השתתפות כוחות פלמ"ח. לאחר כשלוש שנים בהם פעל הפלמ"ח החלו הבוגרים להשתחרר ונדרש כוח אדם חדש למלא את השורות, כך התחזק הקשר בין תנועות הנוער להגנה בהסכם משותף של פרק משימה צבאי לצד פרק הכשרה והגשמה ביישובים.
מטה ההגנה נדרש לתת מענה לפלוגות בתחום הכשירות המוכנות וחיזוק רוח הלחימה. כך החלה להתגבש יחידת קציני ההסברה והמורשת.
במרץ 1943 קיבל עזריהו ארנן את המשימה להקים את מערך קציני ההסברה והמורשת של הפלמ"ח, ארנן אסף ומיין מועמדים וערך קורס הכשרה לקציני המורשת, הקורס התקיים בגבעת השלושה ונמשך כשבועיים, בין המרצים היו דוד בן-גוריון, משה שרת, אליהו גולומב, ישראל גלילי ומשה סנה.
ביוני 1944 התקיים הקורס השני אשר התמקד בתולדות הציונות, עלייה והתיישבות, מצב החזיתות במלחמת העולם השנייה, מדינות ערב, שואת יהדות אירופה וגילויי הגבורה, ההעפלה ומורשת ההגנה והפלמ"ח.
בתקופה זו כונה קצין ההסברה והמורשת, פוליטרוק.
בסיום ההכשרה נשלחו קציני המורשת לכל פלוגה. עם הקמת גדודי הפלמ"ח מונו קציני הסברה גדודיים.
עם פרוץ מלחמת העצמאות מונו קציני הסברה גם לחלק מהחטיבות שזה עתה קמו, כגון חטיבת החי"ש "גבעתי". במרץ 1948, לאחר הקמת חטיבות הפלמ"ח יפתח הראל והנגב, מונו קציני הסברה ומורשת חטיבתיים גם להן.
קצין ההסברה והמורשת היה חלק ממטה החטיבה. קציני ההסברה והמורשת דאגו להנגיש את המורשת כולל פעילויות תרבות, אספקת ספרים, עיתונים, סיוע בהזמנת מרצים ואמנים, טקסים בחגים, ימי זיכרון וימי ציון לאירועים מרכזיים בתולדות עם ישראל והיישוב.
הפוליטרוקים של ההגנה וצה"ל לאחר הקמתו פעלו על פי קוד ערכים משותף אשר נבנה עם השנים ותחת ערכים אלו פעלו מתוך שליחות והבנת גודל השעה. וזאת לעומת היכנעות של הפוליטרוקים הרוסים במלחמת העולם השנייה לקומיסרים אשר שירתו את המפלגה ולא את העם.
בשנת 1947 הוקם אגף כוח האדם (אכ"א) עליו פיקד משה צדוק כחלק מההיערכות לאפשרות של מלחמה עם עזיבתם של הבריטים, באכ"א הוקמה מחלקה אשר נקראה שירות תרבות ותחתיה פעלו קציני ההסברה והמורשת אשר היו הגוף המרכזי הפעיל ביחידות השונות, מאוחר יותר שירות התרבות הפך למחלקת התרבות (מחת"ר).
ב-14 במאי 1948 הכרזת העצמאות אכ"א פעל תחת צה"ל לימים מחלקת התרבות תניח את היסודות להקמת חיל החינוך והנוער.
היסטוריה > קציני מורשת (קמ"ר) בולטים במלחמת העצמאות

עזריהו ארנן מפקד מערך קציני המורשת וההסברה
משה טבנקין קצין ההסברה והמורשת של מטה חזית הצפון
בני מרשק קמ"ר הגדוד הרביעי של חטיבת הראל וקמ"ר חטיבת הראל
אבא קובנר קמ"ר חטיבת גבעתי
זרבבל גלעד קמ"ר פלוגה א של הפלמ"ח
בנימין עציוני קמ"ר חטיבת גולני
חיים בן אשר קמ"ר חטיבה 7
אלכסנדר יולין (סשקה) קמ"ר חטיבת הנגב
שמעון אילון רוזנהק קמ"ר גדוד השביעי חטיבת הנגב, נפל בקרב על משטרת עיראק סווידאן.
פנחס (פינצ'וק) משקוב קמ"ר הגדוד השישי של הפלמ"ח גדוד ירושלים, נפל בקרב על גוש עציון בד' אייר ה'תש"ח (13 במאי 1948)
סמל מערך קציני המורשת

בשנת 1943 עוצב סמל קציני המורשת תחת שרותי תרבות של ההגנה, הסמל הכולל את החרב העומדת על המשמר מסביבה כרוך עלה זית ובהשראת השיר אָנוּ נוֹשְׂאִים לַפִּידִים, אותו כתב אהרן זאב לימים קצין חינוך ראשי עוצבה אבוקה על חרב הלפיד המציין את העברת המורשת מדור לדור אנו " אנו קציני המורשת נושאים לפידים "
לאחר הקמת צה"ל ב-14 במאי 1948 שירותי תרבות בהגנה הפכו למחלקת התרבות בצה"ל (מחת"ר) וקציני ההסברה והמורשת פעלו תחת המחלקה.
ב-6 ביוני 1948 אגף כוח האדם ביקשו מיחידות צה"ל להגיש בקשה לסמלים.
ב-15 ביוני 1948 מחלקת התרבות מחת"ר הציעו לאגף כוח אדם סמל למחת"ר. הסמל שנבחר הוא סמל קציני ההסברה והמורשת מתקופת ההגנה במסגרת שרותי תרבות אשר הפכו למחלקת תרבות מחת"ר.
ב-17 ביוני 1948 סמל מחת"ר מתנוסס בעיתון במחנה.
ב-2 באוקטובר 1948 אכ"א אישרו למחלקת התרבות מחת"ר את הסמל שהיה בתקופת ההגנה.
ב-27 באוקטובר 1948 סמל שירות תרבות פורסם רשמית בפקודות מטכ"ל.
ב-1950 בסיום מלחמת העצמאות התמנה אהרן זאב לקצין חינוך ראשי מ-1950 עד 1963 בראשותו עסקה מחלקת התרבות (מחת"ר) בסיוע לקליטה עולים לשורות צה"ל, לימודי עברית, פעילויות תרבותיות, עם השנים הופסקה פעילות יחידת ההסברה והמורשת והתכנים במקום פעלו קציני תרבות אשר הפכו עם הקמת חיל החינוך לקציני חינוך.
באפריל 2021 מוקם מחדש מערך קציני המורשת במסגרת חיל החינוך והנוער.
הקמה מחודשת

ב-21 לאפריל 2021 הוקמה היחידה מחדש, התקיים קורס קציני מורשת בחוות השומר ובית הפלמ"ח לכ-30 קציני מורשת.
כיום (2022) מונה היחידה 72 קציני מורשת הפועלים בזרוע היבשה, האוויר והים ומטרתם הנגשת המורשת ורוח לחימה לקצה המבצעי והתומך.
ב-12 בדצמבר 2022 זכה המערך בפרס הרמטכ"ל ליחידות מצטיינות מהרמטכ"ל אביב כוכבי.
מפקדי המערך

| שם | תקופת כהונה | הערות |
| --- | --- | --- |
| עזריהו ארנן | 1943–1949 | בהגנה ובצה"ל |
| אבשלום שחר | 2021 - מכהן | צה"ל |
הערות שוליים

↑  קמ״ט מורשת, עיתון קציני מורשת - ביטאון קציני המורשת גליון 1.pdf, באתר Google Docs
↑   גל פלוק רוה, חיל החינוך משיק תפקיד חדש מתקופת הפלמ"ח, באתר צה"ל, 3 במאי 2021
↑  פרס הרמטכ"ל: אלו היחידות המצטיינות לשנת 2022,  באתר כיפה, 12 בדצמבר 2022
מצבת פנחס משקוב בקבר אחים המוני לחללי הקרב על גוש עציון בהר הרצל
מגל (צה"ל)

| --- | --- |

תג היחידה של מגל
 "שלחו מגל כי בשל קציר" (יואל ד', י"ג)
 פרטים
 כינוי:  מגל
 מדינה:  ישראל ישראל
 שיוך:   צה"ל
 סוג:  מרכז הכשרות
 בסיס האם:  בה"ד 12, מחנה ידין
 אירועים ותאריכים
 תקופת הפעילות:  1997–הווה (כ־28 שנים)
 פיקוד
 יחידת אם:  אגף הטכנולוגיה והלוגיסטיקה
 דרגת המפקד:    אלוף-משנה
 מפקדים:  ראו בערך
מגל (לשעבר מג"ל, "מערך גיבוי לחימה") הוא מערך הכשרת הטירונות המקצועי של צבא ההגנה לישראל. המערך הוקם בשנת 1997 מתוך ההבנה כי יש לפתח את הטירונות הכלל צה"לית ולהכשיר מפקדים שיעבירו את מחזורי הטירונות. כיום, המערך מקיים 18 הכשרות שונות, אמון על קיום הטירונות הכלל צה"לית-רובאות 02 בבסיסי הטירונים השונים, על הכשרת המפקדים ועל כשירותם. בנוסף מהווה סמכות מקצועית ראשית בתחום טירונות רובאות 02. בשנת 2005 החל המערך לבצע את תוכנית "טירונות בסמכות", לפיה החיילים יוכשרו בטירונות מקצועית שתתבצע בבסיסי ההדרכה של כל חיל אליו הם מיועדים. התוכנית הוקמה על מנת למנוע נשירה ולחזק את המוטיבציה לשירות בחיל על ידי ייצור רצף בהכשרה החילית.
על מנת לענות על הצורך של טירונות כלל צה"לית מקצועית, בכל שנה ישנם שני קורסי מ"פים (מפקדי פלוגות), ארבע השלמות פיקוד ושלושה מחזורי קורס מ"כים אליו מתגייסים מאות חיילים חדשים בכל שנה, ובסופו ישובצו באחד מ-21 הבסיסים השונים, יכשירו כ-40 אלף מתגייסים חדשים (כ-70% מכלל המתגייסים) ויעזרו להם להתחיל את תהליך ההסתגלות למערכת הצבאית.
החל מיולי 2017 כפוף המערך לאגף הטכנולוגיה והלוגיסטיקה, כשעד אז הוכפף ליח"ש (יחידות שדה) תחת פיקוד מפקדת זרוע היבשה. בראש המערך עומד אלוף-משנה הרצל דרעי.
ייעוד היחידה

ייעוד המערך הוא להכשיר קצינים ומפקדים לתפקידי הפיקוד, ההדרכה והמבצעים במערך היח"ש וטירונים לרמת רובאות 02 לכלל צה"ל.
בנוסף המערך יהווה סמכות מקצועית ראשית בתחום טירונות רובאות 02.
בסיסים של המערך > מפקדת מגל ובית הספר לפיקוד

בית הספר לפיקוד של המערך ומפקדת המערך ממוקמים בבסיס משותף במתחם ביסל"פ (בית הספר לפיקוד) שבצריפין, כאשר מפקדת מגל אחראית על ענייני השלישות, האג"ם, התוה"ד ועוד, בכלל יחידות מגל (כולל ביחידות שמבוצעת בהם טירונות בסמכות). ואילו בית הספר לפיקוד (ביסל"פ) אחראי על ביצוע ההכשרות במערך מגל ומערך היח"ש: טירונות וקורס פיקוד למ"כים, השלמה חילית לצוערי המערך במגמת פיקוד ובמגמת יח"ש הדרכה ומבצעים, קורס מ״פ ובעבר הייתה אחראית להכשרת סמב״ציות.
בסיסים של המערך > בסיסי הטירונות של המערך

בבסיסי הטירונות (בט"ר) מוכשרים טירונים לרמת רובאות 02 לשירות ביחידות עורפיות או ביחידות קדמיות כתומכי לחימה.
בט"ר דותן (מחנה 80) – שוכן צפונית לעיר חדרה, על כביש 65 הוא כביש ואדי עארה, בסמוך לצומת חנה, הידוע בכינוי "צומת מחנה 80".
בט"ר ניצנים (מחנה יהושע גלוברמן) – שוכן דרומית לאשדוד. שמו ניתן לו על שם הקיבוץ ניצנים השוכן לידו. בנוסף לפלוגות האחראיות להכשרת 02, בבט"ר ניצנים ישנה פלוגת גולן המכשירה חיילים לרמת רובאות 03.
בעבר שימש כבסיס טירונות מגל גם בט"ר זיקים (בה"ד 4), השוכן 8 ק"מ דרומית לאשקלון, והקרוי על-שם קיבוץ זיקים השוכן לידו. בימינו משמש הבסיס כמרכז הכשרה חילי של לוחמי החילוץ וההצלה של פיקוד העורף.
בסיסים של המערך > בסיסי סמכויות של המערך

בתחילת שנות האלפיים, הבינו בצה"ל כי טירונות כלל צה"לית יוצרת אצל החייל אי-ודאות בנוגע להמשך דרכו ולכן מובילה לעיתים לתופעות של נפקדות, עריקות וחוסר מוטיבציה של הטירונים. הפתרון שהוצע לכך במערך מגל הוא ביצוע טירונות בתוך בסיסי ההדרכה של החיל בו עתיד החייל לשרת, במטרה להפחית את העמימות וליצור אצל החייל זיקה לחיל בו ישרת.
התוכנית מכונה "טירונות בסמכות", ובדומה לחילות הקרביים, היא מופעלת כבר ברוב חילות המטה.
התוכנית כיום מופעלת בבסיסים הבאים:
בט"ר מחו"ה אלון – שוכן בגליל התחתון ליד הכפר הדרוזי מע'אר. בבט"ר זה המ"כים מצטרפים למסיימי מגמת מפק"צים בקורס הו"ד של מערך מגן בחיל החינוך והנוער.
בט"ר חוות השומר – שוכן בגליל התחתון בקרבת היישוב אילניה. בבט"ר זה המ"כים מצטרפים למסיימי מגמת מפק"צים בקורס הו"ד של מערך מגן בחיל החינוך והנוער.
בא"ח 1 (בא"ח גולני) - שוכן ליד קיבוץ רגבים. בבסיס זה ישנה פלוגה המכשירה נהגים.
בא"ח 900 (בא"ח כפיר) - שוכן בבקעת הירדן ליד המושב חמדת. בבסיס זה ישנה פלוגה המכשירה נהגים.
בא"ח גבעתי - שוכן על גבול מצרים באזור קציעות. בבסיס זה פלוגה המכשירה נהגים.
בה"ד 6 (בית הספר של חיל הלוגיסטיקה) - ממוקם בקריית ההדרכה בנגב.
בה"ד חיל הים (בסיס ההדרכה של זרוע הים) - שוכן בחיפה.
בית הספר הטכני של חיל האוויר, בח"א 21 - שוכן בחיפה.
בסיס עובדה, בח"א 10 (בית הספר למקצועות התעופה (ביסמ"ת) ובית הספר לקצינים (ביסל"ק) של חיל האוויר) - שוכן בערבה.
מפרשית (בט"ר חיל מודיעין) - שוכן על גבול מצרים באזור קציעות.
גדוד משמר הנגב (בסיס הובלה) - שוכן ליד קיבוץ משמר הנגב.
גדוד בית נבאלא (בסיס הובלה) - שוכן סמוך לנתב"ג.
גדוד טירת הכרמל (בסיס הובלה) - שוכן סמוך לחיפה.
בה"ד 7 (בית הספר הארצי לתקשוב) - ממוקם בקריית ההדרכה בנגב.
בה"ד 10 (בית הספר לרפואה צבאית) - ממוקם בקריית ההדרכה בנגב.
בה"ד 20 (בית הספר של חיל החימוש) - ממוקם בקריית ההדרכה בנגב, בנוסף לפלוגת חרדים שממוקמת במחנה עמנואל (ג'וליס).
בה"ד 16 (תומכי לחימה וחיילי מטה בפיקוד העורף) - ממוקם בצריפין.
בית ספר לתיאום וקישור של מפקדת תיאום פעולות הממשלה בשטחים - ממוקם במחנה גדעונים.
במקביל ישנם מסלולים בהם פועלת תוכנית "טירונות בסמכות" ללא סגל מגל:
בה"ד 8 - בית הספר לכושר קרבי.
בה"ד 11 - בסיס ההדרכה של חיל המשא"ן.
בה"ד 13 - בית הספר למשטרה צבאית.
דו"צ (דובר צה"ל).
קורס סמב"ציות (עובדות חדר מבצעים).
קורס מדריכות.
הכשרת נהגות האמרים.
בה"ד החינוך - בסיס ההדרכה של חיל החינוך והנוער.
קורס תצפיתניות.
אופי השירות במערך ותנאי קבלה

המערך מכיל מגוון רחב של מקצועות צבאיים, החל ממערך שלישותי הבונה ומנהל את המערך וכלה במערך לוגיסטי האחראי על אחזקת ואספקת בסיסי המערך. אולם, מועמדים לשירות ביטחון (מלש"בים) המתגייסים מראש לשורות המערך עושים זאת על מנת להיות מפקד על כיתת טירונים במערך ועוברים קורס מ"כים.
אופי השירות במערך ותנאי קבלה > מיונים ואופן הקבלה לקורס מ"כים

מועמדים ומועמדות נבחרים לקורס מ"כים לפי נתוני האיכות שלהם (דפ"ר 40 ומעלה, קב"א 48 ומעלה למועמדות וקב"א 50 ומעלה למועמדים), הפרופיל הרפואי (72 ומעלה) והעדפותיהם בשאלון ההעדפות (כאשר אצל מועמדות ציוני יום המא"ה הנדרשים הם אחזקה טכנית 2 ומעלה, שדה 3 ומעלה, הדרכה 3 ומעלה, יחסי אנוש 3 ומעלה, פיקוד 3 ומעלה, עבודת צוות 3 ומעלה).
אופי השירות במערך ותנאי קבלה > ההכשרה בקורס מ"כים

קורס המ"כים הוא קורס פיקוד צה"לי המועבר במסגרת זרוע היבשה, במערך מגל. ההכשרה נערכת כחצי שנה, על ידי סגל שהוכשר בקורס זה גם כן, וחזר לפקד בו לאחר שצבר ניסיון. ייעודו של הקורס הוא הכשרת החניך לפיקוד על כיתת טירונים ברמת רובאות 02 באופן המקצועי ביותר. על מנת לענות על ייעוד זה הקורס מחולק לשני שלבים:
הכשרה בסיסית בה החניכים מתמקצעים בחומר המקצועי ובסופה עוברים תרגיל מסכם "פרט/חוליה" ומוכשרים בתור "רובאי 03".
הכשרה מתקדמת בה מועברים תכנים הקשורים למנהיגות, עמידה מול קהל, טיפול בפרט, סימולציות של פיקוד על טירונים ועוד.
במהלך הטירונות והקורס ישנם ארבעה שבועות שטח, מבחני כשירות גופנית, מבחנים ובחנים על החומר הנלמד ומסעות. בסיום כל מסע החניך מקבל סממן חיצוני נוסף המקשר אותו למערך ולתפקיד. כך שבמסע האחרון החניך יקבל שרוך הדרכה ופיקוד, סממן מרכזי להיותו מפקד. בסיום הקורס נערך טקס בו נחשפות דרגות המפקד ולאחר מכן ישובץ באחד מ-21 הבסיסים השונים ברחבי הארץ על מנת להתחיל את תפקידו כמפקד כיתת טירונים.
אופי השירות במערך ותנאי קבלה > ההכשרה בקורס מ"כים > מסלולי קידום המ"כ

בפני המ"כים ארבעה מסלולי קידום, שלושה בציר הפיקודי ואחד בציר ההדרכתי:
סמל מחלקה ולאחר מכן קידום לרס"פ (רב-סמל פלוגתי)
פיקוד בקורס מ"כים של מערך מגל
מסלול קצונה הכולל קורס קצינים בבה"ד 1 במגמת מעוז ולאחר מכן השלמה חילית בביסל"פ ושיבוץ לתפקיד מפקד מחלקת טירונים
מסלול הדרכתי: מש"ק צוות פיתוח הדרכה, מש"ק קליעה, מדריך אימון גופני ועוד.
מפקדי המערך

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שם | תקופת כהונה | הערות |
| --- | --- | --- |
| אל"ם צביקה אמדור | 1999–2001 |  |
| אל"ם רז אביבי | 2001–2003 |  |
| אל"ם גילה כליפי-אמיר | 2003–2006 | לימים יועצת הרמטכ"ל לענייני נשים |
| אל"ם אלדד פלד | 2006–2008 |  |
| אל"ם יוסי סקאל | 2008–2011 |  |
| אל"ם חי מימון | 2011–2014 |  |
| אל"ם שחר שטרית | 2014–2016 |  |
| אל"ם שרי נחמיאס-כרמל | 2016–2019 |  |
| אל"ם אלה שדו שכטמן | 2019–2021 | לימים יועצת הרמטכ"ל לענייני מגדר |
| אל"ם הרצל דרעי | 2021– |  |
הערות שוליים

↑  לשעבר מג"ל, ר"ת: מערך גיבוי לחימה; בשנת 2005 הוחלט להפסיק לפרש את השם כראשי תיבות.
↑   אלעד רוטבאום, "ביטוי לעוצמת המיזוג והעשייה. מדובר בבשורה לצה"ל", באתר צה"ל, 25 ביולי 2017
ICarly

| --- | --- |

לוגו הסדרה
 שיר הנושא:  "Leave It All to Me", בביצוע מירנדה קוסגרוב ודרייק בל
 סוגה:  קומדיית מצבים לנוער
 יוצרים:  דן שניידר
 שחקנים:  מירנדה קוסגרוב ג'נט מקארדי נייתן קרס ג'רי טריינור נואה מונק
 פסקול:  iCarly: iSoundtrack II, iCarly 
 ארץ מקור:  ארצות הברית ארצות הברית
 שפות:  אנגלית
 מקום התרחשות:  סיאטל 
 מספר עונות:  6 (בארצות הברית)  5 (כפי ששודר בישראל)
 מספר פרקים:  97 
 תוכנית המשך:  "סאם וקאט"
 הפקה
 מפיק:  דן שניידר 
 מפיקים בפועל:  דן שניידר
 חברת הפקה:  Schneider's Bakery Nickelodeon Productions
 הפצה:  ניקלודיאון ויאקום מדיה נטוורקס
 אתר צילומים:  Nickelodeon on Sunset Old Warner Brothers Studio
 טכניקת צילום:  מערך מרובה מצלמות
 אורך פרק:  כ-23 דקות
 שידור
 רשת שידור:  ניקלודיאון
 רשת שידור בישראל:  TeenNick
 פורמט (תמונה):  1080i‏ (16:9‏ HDTV)
 פורמט (קול):  סטריאו
 תקופת שידור מקורית:  8 בספטמבר 2007 – 23 בנובמבר 2012
 קישורים חיצוניים
 www.icarly.com
 דף התוכנית ב-IMDb
 
iCarly היא קומדיית מצבים לנוער אמריקאית ששודרה בערוץ ניקלודיאון מ-8 בספטמבר 2007 עד 23 בנובמבר 2012. יוצר הסדרה הוא דן שניידר. הסדרה מתמקדת בנערה המתבגרת קרלי שיי, היוצרת תוכנית רשת משלה בשם "איי קרלי" יחד עם חבריה הטובים סאם פאקט ופרדי בנסון. כוכבי הסדרה הם מירנדה קוסגרוב בתור קרלי, ג'נט מקארדי בתור סאם, ניית'ן קרס בתור פרדי, ג'רי טריינור בתור ספנסר ונואה מונק בתור גיבי. עונות 1 - 5 של הסדרה צולמו באולפן Nickelodeon on Sunset ועונות 6 ו-7 ב-KTLA Studios הנמצאים בהוליווד, קליפורניה. במקור הסדרה דורגה ככזו שמתאימה לצפייה רק לילדים מגיל 7 ומעלה ולאחר מכן דירוגה השתנה כסדרה שמתאימה לכל הגילים. בנוסף, הסדרה הייתה מועמדת חמש פעמים לפרס אמי לבידור בפריים טיים. הפרק האחרון של הסדרה, "iGoodbye" (להתראות) שודר לראשונה ב-23 בנובמבר 2012.
ב-17 ביוני 2021, עלתה סדרת המשך בת 13 לשירות הזרמת התוכן Paramount+. מירנדה קוסגרוב, ג'רי טריינור וניית'ן קרייס חזרו לתפקידיהם כקרלי, ספנסר ופרדי, בהתאמה, ביחד עם השחקניות לייסי מוסלי ו-ג'יידן טריפלט. ג'נט מקארדי, שמשחקת את סאם, לא חזרה.
התפתחות הסדרה

"איי קרלי" היא הסדרה הרביעית שאותה דן שניידר יצר לניקלודיאון. במקור, שניידר רצה ליצור סדרת טלוויזיה חדשה ובה מירנדה קוסגרוב תהיה הכוכבת הראשית; הרעיון המקורי היה שהיא תשחק ילדה נורמלית, שבנסיבות הגורל מקבלת תפקיד לשחק בתוכנית הטלוויזיה האהובה עליה, "סטארס - טראק". למרות זאת, כשנזדמן לו להיפגש בחדר עבודתו עם אשתו וחברו סטיב, שניידר החליט שיהיה הרבה יותר עדיף אם קרלי תקבל תוכנית משלה - תוכנית רשת שהיא תנחה בעצמה ובה היא תעשה כל דבר שתרצה לעשות. בנובמבר 2006, שניידר זרק את התסריט שכתב לרעיון ה"סטארט טראק" והחל לכתוב פיילוט חדש הנקרא "איי קרלי" במהלך דצמבר. פיילוט זה צולם בינואר 2007.
במהלך הפקת הסדרה "זואי 101", שניידר וחברו סטיבן מולארו עלו עם הרעיון לסדרה ולשמה. הם ניסו לחשוב על שם שיתאים לסדרה על ילדים שמצלמים תוכנית רשת משלהם. לפי הפיילוט שכתב שניידר, השם של הכוכבת הראשית היה "סאם" אבל כתובת האתר "iSam.com" בשביל האתר שהוא יצור כבר הייתה תפוסה. שניידר ניסה שמות שונים של בנות ולבסוף קנה את כתובת האתר "iJosie.com" אך לאחר מכן החליף ל-Carly והשם הזה מצא חן בעיניו. שמותיהן של שתי הבנות שונו מ"סאם וקירה" ל"קרלי וסאם".
עלילה

בפרק הראשון, קרלי וסאם נאלצות לקיים אודישנים לתחרות כישרונות בית ספרית. כאשר הן מתחילות לדבר באופן מצחיק, פרדי, בעל הידע הטכנולוגי מצלם אותן ומעלה קטע זה לרשת ללא רשותן. כאשר הגולשים באינטרנט רואים את הסרטון, הם מתעניינים ורוצים לראות עוד קטעים של סאם וקרלי. חבורת איי קרלי מתעניינת להציג עוד קטעים ובכך, תוך כדי התמודדות בבעיות היום יום, קרלי מעלה עם חברתה הטובה סאם וידידה פרדי תוכנית אינטרנט בשם iCarly, הכוללת סרטונים מצחיקים שמעריצים שלחו, אנשים עם כישרונות מיוחדים, מערכונים, מתכונים, פתירת ריבים וריקודים אקראיים. התוכנית צוברת פופולריות בינלאומית ומעריצים רבים. קרלי וסאם משתתפות בתוכנית ומנחות אותה ופרדי הוא הצלם והעורך הטכני.
קרלי גרה בסיאטל עם אחיה בן ה-26, ספנסר. תוכנית הרשת מצולמת בסטודיו בקומה השלישית, בעליית הגג שבדירתם. אביהם של קרלי וספנסר הוא קצין בחיל האוויר של אמריקה. הוא מוזכר בסדרה בפרקים רבים, אך הוא מופיע רק בפרק האחרון של הסדרה. אמם של קרלי וספנסר מעולם לא הוזכרה בסדרה.
הסדרה מאופיינת בכך שהדמויות מדי פעם לובשות חולצות עם משפטים לא הגיוניים, משחקות דברים מוזרים ואומרות דברים מוזרים.
צילומי החוץ של בניין הדירה של משפחת שיי (קרלי וספנסר), "בושוול פלאזה", הם תמונות של בניין מזרח קולומביה הממוקם בלוס אנג'לס, שעוצבו באופן דיגיטלי.
דמויות > דמויות ראשיות

הדמויות הראשיות מעונה 4: (מימין לשמאל): גיבי קרלסון (נואה מונק), פרדי בנסון (ניית'ן קרס), ספנסר שיי (ג'רי טריינור), קרלי שיי (מירנדה קוסגרוב) וסאם פאקט (ג'נט מקארדי)קארלי שיי (מירנדה קוסגרוב): נערה בעלת תוכנית רשת הנקראת "איי קרלי". היא גרה עם אחיה הגדול ספנסר בדירה בסיאטל. חבריה הטובים ביותר הם סאם ופרדי. אביה עובד בצי ארצות הברית והם לא נפגשים הרבה. מקבלת ציונים גבוהים בבית ספר. אמא שלה אף פעם לא הוזכרה בסדרה. היא ילדה טובה. במהלך הסדרה היא יוצאת עם בנים לדייטים מדי פעם אך אף אחד מהם לא מחזיק. כל הסדרה פרדי ידידה הטוב מאוהב בה ולא מתבייש בזה, אך היא מסרבת לו בנימוס כל פעם מחדש. בפרק האחרון היא מנשקת אותו בעלית גג. בסיום הסדרה היא עוברת לגור עם אביה בבסיס צבאי באיטליה.
סמנתה "סאם" פאקט (ג'נט מקארדי): חברתה הטובה ביותר של קרלי ושותפתה לתוכנית הרשת. בעלת אחות תאומה ששמה מלאני. גרה עם אימה הנקראת פאם פאקט. סאם היא נערה מרדנית והיא לועגת לפרדי לעיתים קרובות. כמעט תמיד מקבלת ריתוק מגברת בריגס. אוהבת לאכול ובמיוחד בשר חזיר, עוגות שומן ועוף צלוי ונוהגת לקרוא לעצמה "מאמא". כל הסדרה היא נוהגת להציק באופן קבוע לפרדי ולעוד ידיד ששמו גיבי. בסוף העונה השלישית סאם מבינה שהיא מאוהבת בפרדי, אז היא מנשקת אותו. בעונה הרביעית הם מתחילים לצאת, מערכת היחסים של השניים לא מסתדרת ובאמצע העונה הם מחליטים להיפרד. רוב קרובי משפחתה נמצאים בכלא.
פרדוארד "פרדי" בנסון (נייתן קרס): חברן הטוב ביותר של קרלי וסאם והמפיק הטכני של תוכנית הרשת. גר עם אימו, מריסה בנסון, בדירה שממול לזו של משפחת שיי. בעונות הראשונות, לפחות עד תחילת מערכת היחסים שלו עם סאם, הוא מאוהב בקרלי בגלוי אך היא מעדיפה להגדיר אותו רק כחברה הטוב ביותר. למרות זאת, בפרק האחרון של הסדרה השניים מתנשקים בעליית הגג. מופיע גם באחד הפרקים בסדרת ההמשך.
ספנסר שיי (ג'רי טריינור): אחיה הילדותי, המשונה וההיפראקטיבי של קרלי. כשנזקקו לאביה של קרלי בבצבא והוא נאלץ לעבור לארץ אחרת, היא עברה לגור עם ספנסר. אביו תמיד רצה שיעסוק בעריכת דין אך לאחר לימודים שארכו שלושה ימים בבית הספר למשפטים החליט לנשור עקב רצונו להיות אמן ומעולם לא גילה זאת לאביו. הוא בונה פסלים מיוחדים ויצירתיים ולעיתים הם או חפצים בהם נוגע עולים באש. הוא רווק ויוצא עם המון בחורות שונות. ספנסר לעולם לא מסתובב עם אנשים בגילו, אלא עם קרלי וחבריה.
אורנתל גיבסון "גיבי" קרלסון (נואה מונק): חבר לכיתה של קרלי, סאם ופרדי. מעונות 1–3 היה ידוע בהורדת חולצתו ובאמירה "גיבי!", אך החל מעונה 4 לא נראה עושה כך. בדרך כלל מהווה קורבן להצקותיה של סאם. החל להיחשב כדמות ראשית רק מעונה 4. ידוע בהורדת חולצתו ובכך שכאשר מתחיל לרקוד ריקוד מוזר נשמעת מוזיקה וכל חבורת Icarly בורחים
דמויות > דמויות משניות

מריסה בנסון (מרי שיר): אימו של פרדי. מגוננת על בנה יותר מדי, מכל דבר בעזרת תכשירים שונים.
לוברט סליין (ג'רמי ראולי): השוער בבניין בו גרים פרדי וקרלי. נוהג לצעוק על דיירי הבניין והוא בעל יבלת גדולה על ראשו. לעיתים קרובות נמתח על ידי צוות איי קרלי בפינה "מותחים את לוברט". בעבר יצא עם אמו של פרדי אך גם לאחר שנפרדו נשארו לו רגשות כלפיה.
נוויל פפרמן (ריד אלכסנדר): היריב הנצחי של חבורת איי קרלי. בעל אתר מצליח ברשת. בעבר ניסה לנשק את קרלי,אך בשל סירובה נשבע שינקום בה, ומאז ניסה בדרכים שונות למחוק את אתר "איי קרלי". הופיע גם באחד מפרקי הסדרה "סאם וקאט" כאשר הוא מאושפז במוסד לחולי נפש.
טי-בו (בובי באומן): בעל החנות "השייק המשקשק". נוהג להפריע ללקוחות שלו באמצעות מכירת אוכל אקראי על מקל. בהמשך הסדרה עובר לגור בחדר מושכר בביתו של פרדי.
גאפי קרלסון (איתן מאנק): אחיו הקטן של גיבי.
צ'אק צ'מברס (ראיין אוצ'ואה): גר באותו הבניין שבו גרים ספנסר, קרלי ופרדי והופך להיות יריבו של ספנסר.
טד פרנקלין (טים ראס): מנהל בית הספר "רידג'ווי", בו קרלי, סאם, פרדי לומדים וגם ספנסר למד בו בעבר. מעריץ את "איי קרלי".
פרנסין בריגס ומר הווארד (מינדי סטרלינג ודייוויד סט. ג'יימס): מורים בבית ספרם של קרלי, סאם ופרדי. בעלי שנאה כלפי התלמידים וכך גם התלמידים מרגישים כלפיהם. לקרלי וחבריה יש בדיחות רבות עליהם. בריגס יודעת לנגן בחמת חלילים.
נורה דירשליט (דניאל מארו): נערה מנודה המעריצה את איי קרלי. ביום הולדתה ה-16 חבורת איי קרלי פוגשת אותה לראשונה בהגיעה לביתה אך בסוף הערב היא כולאת את החבורה שם משום שבגללם היא הפכה לפופולרית מבחינה חברתית. בסוף האירוע היא נכנסת למוסד לעבריינים צעירים. כעבור שנתיים חבורת איי קרלי סולחת לה ופוגשת אותה פעם נוספת, אך נורה כולאת אותם בביתה שוב. לבסוף מוחלט שתיכנס לכלא והיא לא מציקה לחבורה עד לפרק "#סופר_פסיכית" בסדרת ההמשך "סאם וקאט", שם היא בורחת מהכלא בשל רצונה להתנקם בחבורה פעם נוספת.
סאקו: חברו הטוב ביותר של ספנסר ובעל חנות גרביים משוכללים. בני דודיו הם רבים ועוסקים במגוון מקצועות רחב ולכן לעיתים מקלים על חייהם של ספנסר וקרלי וחבריה. לא ניתן לראות אותו בשום פרק אך שומעים עליו רבות.
פרקים

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון |
| --- | --- | --- | --- | --- | --- |
|  | 1 | 25 | 25 | 8 בספטמבר 2007 | 25 ביולי 2008 |
|  | 2 | 25 | 25 | 27 בספטמבר 2008 | 8 באוגוסט 2009 |
|  | 3 | 20 | 20 | 12 בספטמבר 2009 | 26 ביוני 2010 |
|  | 4 | 13 | 13 | 30 ביולי 2010 | 11 ביוני 2011 |
|  | 5 | 11 | 11 | 13 באוגוסט 2011 | 21 בינואר 2012 |
|  | 6 | 6 | 6 | 24 במרץ 2012 | 9 ביוני 2012 |
|  | 7 | 9 | 9 | 6 באוקטובר 2012 | 23 בנובמבר 2012 |
פרקים > מסיבה עם ויקטוריוס

האיחוד בין הסדרות "איי קרלי" ו-"ויקטוריוס" צולם בשנת 2010 ועלה לשידור ב-11 ביוני 2011. אורך האיחוד הוא כ-3 פרקים רגילים של "איי קרלי". גרסה מורחבת יותר של סרט זה יצאה ב-27 באוגוסט 2011 באורך שעתיים.